
Oroszország rövid története – Az „új szovjet ember” születése és bukása Szergej Loznyica dokumentumfilmjeiben

A dolgozatom Szergej Loznyica, ukrán filmrendező 20. század orosz történelmével foglalkozó dokumentumfilmjeit vizsgálja, nevezetesen A per (Процесс, 2018), a Blokád (Блокада, 2005), az Állami temetés (Государственные похороны, 2019), a Revü (Представление, 2008) és Az esemény (Событие, 2015) című filmeket.
Bemutatom, hogy ezek a filmek elsősorban nem az ábrázolt konkrét eseményekkel vagy azok politikai, társadalmi vagy történelmi jelentőségével foglalkoznak, hanem sokkal inkább azokkal a mögöttük meghúzódó mechanizmusokkal, amelyek segítségével a Szovjetunió vezetése megkísérelte a tömegek kollektív tudatát formálni. A fentebb említett filmek tehát a tömegpolitika pszichológiai tanulmányaiként funkcionálnak, bemutatva az ideális szovjet polgár kategóriájának kialakulását és felbomlását.



